ระเบียบคณะกรรมการกองทุนเงินให้กู้ยืมเพื่อการศึกษาระเบียบคณะกรรมการกองทุนเงินให้กู้ยืมเพื่อการศึกษาว่าด้วยการดำเนินงาน หลักเกณฑ์ และวิธีการกู้ยืมเงินกองทุนเงินให้กู้ยืมเพื่อการศึกษา(ฉบับที่ ๓) พ.ศ. ๒๕๕๕[๑] โดยที่เป็นการสมควรแก้ไขระเบียบคณะกรรมการกองทุนเงินให้กู้ยืมเพื่อการศึกษาว่าด้วย การดำเนินงาน หลักเกณฑ์และวิธีการกู้ยืมเงินกองทุนเงินให้กู้ยืมเพื่อการศึกษา พ.ศ. ๒๕๔๖และที่แก้ไขเพิ่มเติมโดยระเบียบคณะกรรมการกองทุนเงินให้กู้ยืมเพื่อการศึกษาว่าด้วย การดำเนินงาน หลักเกณฑ์ และวิธีการกู้ยืมเงินกองทุนเงินให้กู้ยืมเพื่อการศึกษา(ฉบับที่ ๒) พ.ศ. ๒๕๔๗ ให้มีความเหมาะสมสอดคล้องกับสภาพการณ์ในปัจจุบันและเพื่อให้เกิดมาตรการในการตรวจสอบการกู้ยืมเงินและการคืนเงินเพื่อลดยอดหนี้ของผู้กู้ยืมเงินโดยให้ผู้กู้ยืมเงินและสถานศึกษาดำเนินการตรวจสอบและยืนยันจำนวนเงินที่กู้ยืมผ่านระบบอิเล็กทรอนิกส์ตามวิธีการและเงื่อนไขที่กองทุนกำหนดจึงเห็นสมควรกำหนดการดำเนินงานหลักเกณฑ์และวิธีการกู้ยืมเงินกองทุนเงินให้กู้ยืมเพื่อการศึกษาเพื่อรองรับการดำเนินการดังกล่าวอาศัยอำนาจตามความในมาตรา ๑๘ (๗)แห่งพระราชบัญญัติกองทุนเงินให้กู้ยืมเพื่อการศึกษา พ.ศ. ๒๕๔๑คณะกรรมการกองทุนเงินให้กู้ยืมเพื่อการศึกษาจึงวางระเบียบไว้ ดังต่อไปนี้ข้อ ๑ ระเบียบนี้เรียกว่า ระเบียบคณะกรรมการกองทุนเงินให้กู้ยืมเพื่อการศึกษาว่าด้วย การดำเนินงาน หลักเกณฑ์และวิธีการกู้ยืมเงินกองทุนเงินให้กู้ยืมเพื่อการศึกษา (ฉบับที่ ๓) พ.ศ. ๒๕๕๕ข้อ ๒ ระเบียบนี้ใช้บังคับตั้งแต่บัดนี้เป็นต้นไปข้อ ๓ ให้ตัดคำว่า (ธนาคารกรุงไทย จำกัด (มหาชน)) ที่ต่อท้าย คำว่า ผู้บริหารและจัดการเงินให้กู้ยืม ที่ได้ระบุไว้ในข้อต่างๆ ทุกข้อแห่งระเบียบคณะกรรมการกองทุนเงินให้กู้ยืมเพื่อการศึกษา ว่าด้วยการดำเนินงาน หลักเกณฑ์ และวิธีการกู้ยืมเงินกองทุนเงินให้กู้ยืมเพื่อการศึกษา พ.ศ.๒๕๔๖ และที่แก้ไขเพิ่มเติมโดยระเบียบคณะกรรมการกองทุนเงินให้กู้ยืมเพื่อการศึกษาว่าด้วย การดำเนินงาน หลักเกณฑ์และวิธีการกู้ยืมเงินกองทุนเงินให้กู้ยืมเพื่อการศึกษา (ฉบับที่ ๒) พ.ศ. ๒๕๔๗ข้อ ๔ ให้ยกเลิกความในข้อ๑๐ แห่งระเบียบคณะกรรมการกองทุนเงินให้กู้ยืมเพื่อการศึกษา ว่าด้วย การดำเนินงานหลักเกณฑ์ และวิธีการกู้ยืมเงินกองทุนเงินให้กู้ยืมเพื่อการศึกษา พ.ศ. ๒๕๔๖ และให้ใช้ความต่อไปนี้แทนข้อ ๑๐ นักเรียนนักศึกษาที่ประสงค์จะขอกู้ยืมเงิน หรือผู้กู้ยืมเงินรับรองว่าจะปฏิบัติ ดังนี้๑. ให้ข้อมูลเกี่ยวกับการกู้ยืมตรงกับความเป็นจริง๒. ปฏิบัติตามพระราชบัญญัติกองทุนเงินให้กู้ยืมเพื่อการศึกษา พ.ศ.๒๕๔๑ ระเบียบ ข้อบังคับ ประกาศ หลักเกณฑ์และวิธีการของคณะกรรมการตลอดระยะเวลาการกู้ยืม๓. ดำเนินการเกี่ยวกับการกู้ยืมเงินผ่านระบบอิเล็กทรอนิกส์ด้วยตนเองและต้องเก็บรักษารหัสผ่านที่ได้รับจากกองทุนไว้เป็นความลับหากผู้ใดยินยอมให้บุคคลอื่นดำเนินการเกี่ยวกับการกู้ยืมเงินผ่านระบบอิเล็กทรอนิกส์แทนให้ถือว่าเป็นการดำเนินการด้วยตนเอง๔. แจ้งการเปลี่ยนชื่อ ย้ายที่อยู่หรือย้ายสถานศึกษา และจบการศึกษาหรือพ้นสภาพการเป็นนักเรียน นักศึกษาภายในสิบห้าวันนับแต่วันเปลี่ยนชื่อย้ายที่อยู่ ย้ายสถานศึกษา จบการศึกษาหรือพ้นสภาพการเป็นนักเรียน นักศึกษาต่อผู้บริหารและจัดการเงินให้กู้ยืม๕. แสดงตนต่ออาจารย์ที่ปรึกษาที่ได้รับมอบหมายตามข้อ ๓๖ (๓)อย่างน้อยภาคละหนึ่งครั้ง๖. ให้ความร่วมมือในการดำเนินกิจกรรมที่สถานศึกษากำหนดในหมวด ๘ หรือกิจกรรมอื่นที่เกี่ยวข้องกับกองทุน๗. แจ้งสภาพการเป็นนักเรียน นักศึกษาทุกปีที่ผู้กู้ยืมเงินไม่ได้กู้ยืมเงินแต่ยังศึกษาอยู่ต่อผู้บริหารและจัดการเงินให้กู้ยืม๘. หน้าที่อื่น ๆ ตามที่คณะกรรมการกำหนดข้อ ๕ ให้ยกเลิกความในข้อ ๑๒แห่งระเบียบคณะกรรมการกองทุนเงินให้กู้ยืมเพื่อการศึกษา ว่าด้วย การดำเนินงานหลักเกณฑ์ และวิธีการกู้ยืมเงินกองทุนเงินให้กู้ยืมเพื่อการศึกษา พ.ศ. ๒๕๔๖ และให้ใช้ความต่อไปนี้แทนข้อ ๑๒ นักเรียนนักศึกษาผู้ใดประสงค์จะกู้ยืมเงินเพื่อการศึกษาให้ยื่นคำขอตามแบบที่คณะกรรมการกำหนดโดยจัดทำคำขอกู้ผ่านระบบอิเล็กทรอนิกส์ เว้นแต่คณะกรรมการจะกำหนดเป็นอย่างอื่นการยื่นคำขอตามวรรคหนึ่งให้ยื่นได้ทุกวันในเวลาทำการของสถานศึกษานั้นๆ ทั้งนี้ ภายในระยะเวลาที่กำหนดข้อ ๖ ให้ยกเลิกความในข้อ๔๓/๑ แห่งระเบียบคณะกรรมการกองทุนเงินให้กู้ยืมเพื่อการศึกษา ว่าด้วย การดำเนินงานหลักเกณฑ์ และวิธีการกู้ยืมเงินกองทุนเงินให้กู้ยืมเพื่อการศึกษา พ.ศ. ๒๕๔๖ที่แก้ไขเพิ่มเติมโดยระเบียบคณะกรรมการกองทุนเงินให้กู้ยืมเพื่อการศึกษา ว่าด้วย การดำเนินงานหลักเกณฑ์ และวิธีการกู้ยืมเงินกองทุนเงินให้กู้ยืมเพื่อการศึกษา (ฉบับที่ ๒) พ.ศ.๒๕๔๗ และให้ใช้ความต่อไปนี้แทนข้อ ๔๓/๑ ผู้บริหารสถานศึกษาและ/หรือเจ้าหน้าที่ของสถานศึกษาที่รับผิดชอบการดำเนินงานกองทุนมีหน้าที่กวดขันและกำกับตรวจสอบให้นักเรียนนักศึกษาที่ประสงค์จะขอกู้ยืมเงิน หรือผู้กู้ยืมเงินปฏิบัติตามหน้าที่ในข้อ ๑๐โดยเคร่งครัด โดยเฉพาะอย่างยิ่งต้องไม่ยินยอมหรือรู้เห็นเป็นใจหรือกระทำการโดยประการใดเพื่อให้มีผู้หนึ่งผู้ใดดำเนินการเกี่ยวกับการกู้ยืมเงินผ่านระบบอิเล็กทรอนิกส์แทนนักเรียนนักศึกษาที่ประสงค์จะขอกู้ยืมเงิน หรือผู้กู้ยืมเงินรายหนึ่งรายใดผู้บริหารสถานศึกษาและ/หรือเจ้าหน้าที่ของสถานศึกษาที่รับผิดชอบการดำเนินงานกองทุนมีหน้าที่ตรวจสอบว่าเงินกู้ยืมของผู้กู้ยืมเงินที่ระบุไว้ในแบบยืนยันจำนวนเงินค่าเล่าเรียนค่าใช้จ่ายที่เกี่ยวเนื่องกับการศึกษา และ/หรือค่าครองชีพตรงกับจำนวนเงินที่ผู้กู้ยืมเงินยืนยันหรือไม่ หากจำนวนเงินไม่ตรงกันกองทุนจะโอนเงินค่าเล่าเรียนและ/หรือค่าใช้จ่ายที่เกี่ยวเนื่องกับการศึกษาให้แก่สถานศึกษาตามจำนวนที่น้อยกว่าข้อ ๗ ให้เพิ่มเติมความต่อไปนี้เป็นข้อ ๔๓/๒แห่งระเบียบคณะกรรมการกองทุนเงินให้กู้ยืมเพื่อการศึกษา ว่าด้วย การดำเนินงานหลักเกณฑ์ และวิธีการกู้ยืมเงินกองทุนเงินให้กู้ยืมเพื่อการศึกษา พ.ศ. ๒๕๔๖ข้อ ๔๓/๒ ก่อนสิ้นภาคการศึกษา ผู้บริหารสถานศึกษาและ/หรือเจ้าหน้าที่ของสถานศึกษาที่รับผิดชอบการดำเนินงานกองทุนมีหน้าที่ต้องส่งข้อมูลเกี่ยวกับยอดเงินค่าเล่าเรียนและ/หรือค่าใช้จ่ายที่เกี่ยวเนื่องกับการศึกษาที่สถานศึกษาได้รับจริงจากผู้กู้ยืมเงินแต่ละรายซึ่งเป็นข้อมูลหลังเสร็จสิ้นการเพิ่ม- ถอน รายวิชาแล้ว ผ่านระบบ e-audit ของกองทุนเพื่อตรวจสอบหากไม่สามารถปฏิบัติได้โดยไม่มีเหตุอันสมควรกองทุนอาจพิจารณาระงับการโอนเงินให้แก่สถานศึกษาสำหรับภาคการศึกษาถัดไปก็ได้ผู้บริหารสถานศึกษาและ/หรือเจ้าหน้าที่ของสถานศึกษาที่รับผิดชอบการดำเนินงานกองทุนต้องส่งคืนเงินกู้ยืมของผู้กู้ยืมเงินที่มิได้ใช้ตามที่กำหนดไว้ในสัญญากู้ยืมให้แก่กองทุนก่อนสิ้นภาคการศึกษาแต่ละภาคของสถานศึกษานั้นหากมิได้ส่งคืนเงินภายในกำหนดระยะเวลาดังกล่าวกองทุนมีสิทธิคิดดอกเบี้ยในอัตราไม่เกินร้อยละ ๑๕ ต่อปี นับแต่วันผิดนัดประกาศณ วันที่ ๒๐ เมษายน พ.ศ. ๒๕๕๕อารีพงศ์ภู่ชอุ่มปลัดกระทรวงการคลังประธานกรรมการกองทุนเงินให้กู้ยืมเพื่อการศึกษาปริยานุช/ผู้จัดทำ๗ สิงหาคม ๒๕๕๕ชาญ/ผู้ตรวจ๑๔ สิงหาคม๒๕๕๕[๑] ราชกิจจานุเบกษาเล่ม ๑๒๙/ตอนพิเศษ ๑๒๐ ง/หน้า ๗/๓๑ กรกฎาคม ๒๕๕๕